**2023 majandustegevuse kokkuvõte III kvartal**

Meremuuseumi missioon on tõsta inimeste teadmisi Eestist kui mereriigist ning kasvatada ühiskonnas austust ja armastust merelise pärandi vastu.

Alates 1981. aastast asub muuseumi põhiekspositsioon ligi 500-aastase ajalooga suurtükitornis Paks Margareeta.

|  |  |  |
| --- | --- | --- |
|  | **Külastajate arv** | |
|  | **2023** | **2022** |
| **Lennusadam** | 76 603 | 59 867 |
| **Paks Margareeta** | 17 963 | 18 209 |
| **Kokku** | **94 566** | **78 076** |

Regulaarselt toimuvate teemanäitustena tuuakse publikuni nii kohalike uurimisprojektide tulemusi kui ka rahvusvahelisi külalisnäituseid. Lennusadama välialal on laste mänguväljak ja tegutseb sadam, kus asuvad sajandivanune aurik-jäämurdja Suur Tõll ning teised külastatavad muuseumilaevad.

**III kvartalil** viidi läbi Lennusadama püsinäituse uuendamise teostushange. Alates 01.01.-12.05.2024 on Lennusadam suletud püsiekspositsiooni uuendamiseks.

14.-16.07 peeti Tallinna Merepäevi Lennusadamas võimsamalt kui kunagi varem. Suurt tähelepanu korraldusel pöörati keskkonnasõbralikkusele ning liikumisaasta raames toodi publikuni ka mitmekülgne spordiprogramm.

12.09 avati Lennusadamas Friedrich Tammiku maalide näitus, mis on avatud kuni aasta lõpuni. Näituse keskmes on kadunud traditsioon – kaptenipildid.

Nargen Nord projekti jaoks on olemas Naissaare elektrifitseerimise lähteülesanne ning sisend rahastuse taotlemiseks. Lisaks viidi läbi Naissaare ajaloo kohta kogumisaktsioon info, piltide ja esemete kogumiseks.

Lootsi tn vraki konserveerimistööd jätkuvad ja koostatud on laevaleidude nimekiri.

27.09 alustati koostöös Eesti Ajaloomuuseumiga ja Talliinna Linnamuuseumiga uue huvitegevuse pakkumisega – arheoloogia huviringiga, mis on mõeldud 6.-9.klassi õpilastele.